સેહવાગ કહે છે કે, ‘અમે સામ-સામે બેઠા હતા ત્યારે ધોની આવ્યો. આ સમયે વિરાટ કોહલી અને ગૌતમ ગંભીર બેટિંગ કરી રહ્યાં હતા. સચિને ધોનીને કહ્યું કે, જો લેફ્ટી આઉટ થશે તો લેફ્ટી જશે અને રાઈટી આઉટ થશે તો રાઈટી. થોડી વારમાં કોહલી આઉટ થયો અને ધોની બેટિંગ માટે ગયો. એટલે યુવરાજ સિંહ નંબર-5 પર બેટિંગ માટે ન ગયો, તે વધારે રન બનાવતો હોવા છતા પણ. આ સચિનનો જ આઈડિયા હતો. સચિન ક્યારેય સીધો મેસેજ નહોતો આપતો પણ તે દિવસે તેણે આપ્યો.’